સુદામા સ્ટોરરૂમમાં ગયો હતો અને લાંબા સમય સુધી પરત ન ફરતાં અન્ય સાધકે બૂમ મારી હતી. જવાબ ન મળતા સાધક અંદર ગયો હતો અને એક ધાબળામાં સુદામા લોહીલુહાણ હાલતમાં પડ્યો હતો. એક હાથ તેનો બહારના ભાગે જોવા મળ્યો હતો. લોહી લુહાણ હાલતમાં સુદામાને જોઇ સાધકે આશ્રમના સંચાલકને જાણ કરી હતી. જેથી આશ્રમના સંચાલક સહિતના લોકો દોડી આવ્યા હતા અને ગંભીર રીતે ઈજાગ્રસ્ત સુદામાને સારવાર અર્થે સિવિલ હોસ્પિટલમાં ખસેડાયો હતો. ગળાના ભાગે ગંભીર ઈજાઓ થઇ હોવાથી તે બોલી શકે તેવી સ્થિતિમાં ન હોવાથી નિવેદન લેવાયુ ન હતું.